CELEX: 32011D0416
Language: ro
Date: 2011-07-14 00:00:00
Title: 2011/416/UE: Decizia de punere în aplicare a Comisiei din 14 iulie 2011 de aprobare a anumitor programe modificate de eradicare și monitorizare a bolilor animalelor și a zoonozelor pentru anul 2011 și de modificare a Deciziei 2010/712/UE cu privire la contribuția financiară a Uniunii pentru anumite programe aprobate prin decizia respectivă [notificată cu numărul C(2011) 4993]

15.7.2011   
            
            
               RO
            
            
               Jurnalul Oficial al Uniunii Europene
            
            
               L 185/77
            
         DECIZIA DE PUNERE ÎN APLICARE A COMISIEI
   din 14 iulie 2011
   de aprobare a anumitor programe modificate de eradicare și monitorizare a bolilor animalelor și a zoonozelor pentru anul 2011 și de modificare a Deciziei 2010/712/UE cu privire la contribuția financiară a Uniunii pentru anumite programe aprobate prin decizia respectivă
   [notificată cu numărul C(2011) 4993]
   (2011/416/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Decizia 2009/470/CE a Consiliului din 25 mai 2009 privind anumite cheltuieli în domeniul veterinar (1), în special articolul 27 alineatele (5) și (6),
   întrucât:
   
               (1)
            
            
               Decizia 2009/470/CE stabilește procedurile care reglementează contribuția financiară a Uniunii la programele de eradicare, de combatere și de monitorizare a bolilor animalelor și a zoonozelor.
            
         
               (2)
            
            
               Decizia 2008/341/CE a Comisiei din 25 aprilie 2008 de stabilire a criteriilor comunitare pentru programele naționale de eradicare, combatere și monitorizare a unor boli animale și a zoonozelor (2) prevede că, pentru a fi aprobate în temeiul măsurilor financiare adoptate de Uniune, programele prezentate de statele membre trebuie să îndeplinească cel puțin criteriile precizate în anexa la decizia respectivă.
            
         
               (3)
            
            
               Decizia 2010/712/UE a Comisiei din 23 noiembrie 2010 de aprobare a programelor anuale și multianuale și a contribuțiilor financiare din partea Uniunii pentru eradicarea, combaterea și monitorizarea anumitor boli ale animalelor și a anumitor zoonoze, prezentate de statele membre pentru 2011 și anii următori (3) aprobă anumite programe naționale și stabilește rata și plafonul maxim al contribuției financiare din partea Uniunii pentru fiecare program prezentat de statele membre.
            
         
               (4)
            
            
               Spania a prezentat un program modificat de monitorizare și eradicare a bolii limbii albastre, în vederea introducerii vaccinării obligatorii împotriva serotipului 8 în anumite regiuni, ca urmare a apariției unor focare ale bolii respective.
            
         
               (5)
            
            
               Slovacia a prezentat un program de vaccinare modificat pentru eradicarea rabiei, în vederea extinderii zonei în care sunt răspândite momeli, ca urmare a apariției bolii în zonele limitrofe ale Poloniei.
            
         
               (6)
            
            
               Polonia și Finlanda au prezentat programe modificate de eradicare a rabiei, în vederea includerii activităților de vaccinare orală în anumite zone din statele terțe învecinate cu Uniunea, pentru a proteja Uniunea împotriva reintroducerii rabiei prin intermediul animalelor sălbatice infectate care traversează granițele comune.
            
         
               (7)
            
            
               Comisia a evaluat programele modificate prezentate de Spania, Polonia, Slovacia și Finlanda, atât din punct de vedere veterinar, cât și financiar. S-a constatat că programele respective sunt conforme cu legislația relevantă a Uniunii în domeniul veterinar și, în special, cu criteriile prevăzute în Decizia 2008/341/CE.
            
         
               (8)
            
            
               Prin urmare, programele modificate prezentate de Spania, Polonia, Slovacia și Finlanda ar trebui aprobate.
            
         
               (9)
            
            
               Decizia 2010/712/UE prevede o contribuție financiară din partea Uniunii în favoarea Slovaciei pentru acele activități de vaccinare orală incluse în programul anual de eradicare a rabiei în statul membru respectiv care sunt implementate în zonele limitrofe ale statelor terțe învecinate. În plus, decizia respectivă prevede o contribuție financiară din partea Uniunii în favoarea Lituaniei pentru acele activități de vaccinare orală incluse în programul multianual de eradicare a rabiei în statul membru respectiv care sunt implementate în zonele limitrofe ale statelor terțe învecinate.
            
         
               (10)
            
            
               Prin urmare, este oportun să se ofere o contribuție financiară din partea Uniunii și pentru părțile din programele de eradicare a rabiei în Polonia și Finlanda care sunt implementate în zonele limitrofe ale statelor terțe învecinate cu Uniunea.
            
         
               (11)
            
            
               Aprobarea, prin prezenta decizie, a programelor modificate de eradicare a rabiei prezentate de Polonia și Finlanda are un impact asupra sumelor necesare în vederea punerii în aplicare a programelor pentru statele membre respective, în conformitate cu Decizia 2010/712/UE. Prin urmare, valoarea maximă a contribuției financiare a Uniunii pentru programele de eradicare a rabiei în Polonia și Finlanda, stabilită prin decizia respectivă, ar trebui modificată în consecință.
            
         
               (12)
            
            
               Prin urmare, Decizia 2010/712/UE ar trebui modificată în consecință.
            
         
               (13)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Programul modificat de monitorizare și eradicare a bolii limbii albastre prezentat de Spania la 1 februarie 2011 se aprobă pentru perioada cuprinsă între 1 ianuarie 2011 și 31 decembrie 2011.
   Articolul 2
   Programele modificate de eradicare a rabiei prezentate de Polonia la 5 aprilie 2011, de Slovacia la 13 decembrie 2010 și de Finlanda la 12 aprilie 2011 se aprobă pentru perioada cuprinsă între 1 ianuarie 2011 și 31 decembrie 2011.
   Articolul 3
   Articolul 10 din Decizia 2010/712/UE se modifică după cum urmează:
   
               1.
            
            
               La alineatul (2), litera (c) se înlocuiește cu următorul text:
               
                           „(c)
                        
                        
                           nu depășește următoarele sume:
                           
                                       (i)
                                    
                                    
                                       1 800 000 EUR pentru Bulgaria;
                                    
                                 
                                       (ii)
                                    
                                    
                                       620 000 EUR pentru Estonia;
                                    
                                 
                                       (iii)
                                    
                                    
                                       1 450 000 EUR pentru Ungaria;
                                    
                                 
                                       (iv)
                                    
                                    
                                       7 110 000 EUR pentru Polonia;
                                    
                                 
                                       (v)
                                    
                                    
                                       5 000 000 EUR pentru România;
                                    
                                 
                                       (vi)
                                    
                                    
                                       700 000 EUR pentru Slovacia;
                                    
                                 
                                       (vii)
                                    
                                    
                                       200 000 EUR pentru Finlanda.”
                                    
                                 
                     
         
               2.
            
            
               Alineatul (4) se înlocuiește cu următorul text:
               „(4)   Fără a aduce atingere dispozițiilor de la alineatele (2) și (3), pentru părțile din programele Poloniei, Slovaciei și Finlandei care vor fi puse în aplicare în afara teritoriului Uniunii, contribuția financiară din partea Uniunii:
               
                           (a)
                        
                        
                           se acordă doar pentru costurile cumpărării și distribuirii vaccinului oral și a momelilor;
                        
                     
                           (b)
                        
                        
                           reprezintă 100 %; și
                        
                     
                           (c)
                        
                        
                           nu depășește:
                           
                                       (i)
                                    
                                    
                                       630 000 EUR pentru Polonia;
                                    
                                 
                                       (ii)
                                    
                                    
                                       250 000 EUR pentru Slovacia;
                                    
                                 
                                       (iii)
                                    
                                    
                                       65 000 EUR pentru Finlanda.”
                                    
                                 
                     
         Articolul 4
   Prezenta decizie se adresează statelor membre.
   
      Adoptată la Bruxelles, 14 iulie 2011.
      
         
            Pentru Comisie
         
         John DALLI
         
            Membru al Comisiei
         
      
   
   
      (1)  JO L 155, 18.6.2009, p. 30.
   
      (2)  JO L 115, 29.4.2008, p. 44.
   
      (3)  JO L 309, 25.11.2010, p. 18.